open-index/open-wikipedia-markdown huggingface dataset:
Freaky Like Me

„**Freaky Like Me**“ je skladba nórskej urban skupiny Madcon a belgickej speváčky Ameerah, ktorá spolupracovala na vokáloch. Je to druhý singel z ich štvrtého albumu *[[Contraband]]*. Skladbu napísali Ameerah, TJ Oosterhuis, Arjang "Sha" Shishegar, Tshawe Baqwa a Yosef Wolde-Mariam. Ako singel bola vydaná dňa 20. septembra 2010. Skladba dosiahla 1. miesto v nórskom rebríčku VG-lista, čím sa stala ich treťou skladbou na 1. mieste v tejto krajine.

## Zoznam skladieb

## Zostava
*Hlavné vokály – Madcon
*Ženské vokály – Ameerah
*Hudba – TJ Oosterhuis, Arjang "Sha" Shishegar
*Textár – Ameerah, TJ Oosterhuis, Arjang "Sha" Shishegar, Tshawe Baqwa & Yosef Wolde-Mariam

## Pozície v rebríčkoch

### Koncoročné pozície v rebríčkoch

### Certifikácie

## Referencie

Kategória:Single z 2010
Kategória:Piesne skupiny Madcon
Kategória:Piesne Ameerah
Abbey Dawn

náhľad|Avril Lavigne oblečená v tričku z kolekcie Abbey Dawn
**Abbey Dawn** je odevná značka navrhnutá speváčkou Avril Lavigne, predávaná výhradne v obchodnom reťazci Kohl's v USA.
V júli 2008 navrhla Avril vlastnú kolekciu oblečenia , ktorú pomenovala Abbey Dawn, podľa prezývky, ktorú mala v detstve. Oblečenie je určené pre mladých obdivovateľov Avrilinho štýlu – častým motívom sú lebky, zebrie pruhy a motívy hviezd v kombinácii s tmavo fialovou, sýto ružovou a čiernou. Oblečenie sa cenovo pohybuje od 20 do 50 dolárov. Predávajú sa tričká, nohavice, mikiny, šaty, sukne, džínsy, pyžamá, náramky, slnečné okuliare, tašky a iné. Avril Lavigne, ktorá si niektoré kusy ešte pred oficiálnym uvedením na trh sama oblieka, zdôraznila, že značke neprepožičala len svoje meno: "Ja som ten, kto oblečenie navrhuje. Pre mňa je najdôležitejšie, aby bolo spracovanie kvalitné a aby všetko dobre sadlo, takže si každý kus osobne vyskúšam a až potom ho schválim."

## Referencie


## Externé odkazy
* Oficiálna stránka kolekcie Abbey Dawn

Kategória:Módne spoločnosti
Ostrôžky

**Ostrôžky** sú horský krajinný celok v oblasti Slovenského stredohoria. Ostrôžky budujú vulkanické horniny a ich pyroklastiká, na severovýchodnej strane granodiority jadrového pásma. Podobne ako ostatné celky Slovenského stredohoria aj Ostrôžky vznikli v priebehu neogénu v dôsledku rozsiahlej sopečnej činnosti. Majú stratovulkanickú stavbu - stavbu zvrstvených sopiek.

## Vymedzenie
Pohorie susedí na severe so Zvolenskou kotlinou, na severozápade nadväzuje Javorie a Krupinská planina. Južným smerom sa rozprestiera Juhoslovenská kotlina a východným smerom nadväzuje Revúcka vrchovina a Veporské vrchy.

Vrchovinový reliéf sopečného pohoria Ostrôžky má charakter náhornej planiny naklonenej mierne na juh, ktorú hlboko zarezané doliny konsekvetných tokov rozčlenili na menšie celky. Medzi Tisovníkom a Madačkou prebieha rázsocha Pálenísk (), medzi Madačkou a Tuhárskym potokom je rázsocha Braliec (), medzi Tuhárskym a Budinským potokom je rázsocha Jasenia () a medzi Budinským a Krivánskym potokom je rázsocha Uhliarska (). Ostrôžky okrem najsevernejšej časti zasahujú celé do Novohradu. Hranica medzi Novohradom a Zvolenskou stolicou prebiehala po hlavnom hrebeni Ostrôžok (Pľutov vrch (), Šrobka (), atď.). Najvyšší vrch Ostrôžok je Ostrôžka (). Najvyšším bodom Ostrôžok na území Novohradu je Javor ().

Analýza riečnej siete poukazuje na niekdajšie intenzívne zlomové pohyby. Pohorie Ostrôžky je bohaté na pozostatky sopečnej činnosti (Budinská skala, Kamenné vráta). V Tuhári sa nachádza jediný mramorový lom na Slovensku.

Ostrôžky patria zväčša k oblasti mierne teplej horskej klímy. Hydrograficky zväčša patria k povodiu Ipľa. Pohorie pre svoj zväčša plošinný ráz poskytuje relatívne vhodné podmienky na poľnohospodársku činnosť.

## Pozri aj
* Zoznam vrcholov v Ostrôžkach

## Referencie

## Iné projekty


Kategória:Pohoria na Slovensku
Kategória:Slovenské stredohorie
Kategória:Geomorfologické celky na Slovensku
Etylénglykoldinitrát

**Etylénglykoldinitrát**, nazývaný tiež **nitroglykol** alebo len **EGDN** je nažltlá, olejovitá kvapalná výbušnina, ktorá sa získava nitráciou, etylénglykolu. Je podobná nitroglycerínu v postupe výroby a vlastnosťami, hoci je viac nestabilná a menej viskózna. Jej chemický vzorec je C2H4N2O6.

## Vlastnosti
EGDN bola používaná pri výrobe výbušnín, kvôli nižšiemu bodu tuhnutia nitroglycerínu pri výrobe dynamitu pre použitie v chladnejšom počasí. Vďaka svojej nestálosti slúži ako detekčný indikátor v niektorých plastických trhavinách ako napr. Semtex, kvôli spoľahlivejšej detekcii výbušniny už od roku 1995 kedy nahradil dimetyldinitrobután. Je oveľa stabilnejší ako nitroglycerín. Rovnako ako ostatné organické nitráty EGDN je vazodilatátor.

## Externé odkazy
*WebBook stránka o etylénglykoldinitráte

Kategória:Kvapalné výbušniny
Kategória:Vazodilatátory
Kategória:Estery kyseliny dusičnej
Sinotyrannus

**Sinotyrannus** (v preklade *čínsky tyran*) je vyhynutý rod veľkého, až 10 metrov dlhého dravého dinosaura z nadčeľade Tyrannosauroidea, žijúceho v období spodnej kriedy (asi pred 120 Ma) na území dnešnej severovýchodnej Číny (provincia Liao-ning). Typový a jediný druh **Sinotyrannus kazuoensis** opísal čínsky paleontológ Ťi (Ji) a jeho kolegovia v roku 2009 z formácie Ťiou-fo-tchang (Jiufotang) a v súčasnosti je najväčším známym teropodóm že-cheského (džeholského) ekosystému.

V súčasnosti býva tento rod radený do čeľade Proceratosauridae, teda medzi vývojovo primitívne (bazálne) Tyrannosauroidea. Medzi nimi však výrazne vynikal svojou veľkosťou, obvykle dosahovali tieto teropódy dĺžky len okolo 3 metrov.

## Galéria

Súbor:Sinotyrannus SIZE.png|Veľkostné porovnanie s človekom


## Referencie

## Zdroj
*  

Kategória:Kriedové dinosaury
Kategória:Dinosaury z Ázie
Kategória:Tyrannosauroidea
DJ BoBo

**DJ BoBo**, vlastným menom **Peter René Baumann** (* 5. január, 1968, Kölliken, Aargau, Švajčiarsko) je švajčiarsky spevák, textár, tanečník a hudobný producent. Celosvetovo predal 14 miliónov nahrávok a vydal 10 štúdiových albumov rovnako ako niekoľko kompilácií, ktoré obsahujú jeho hity v prerobených podobách. DJ BoBo vydal dodnes 34 singlov, z ktorých niektoré sa dostali na popredné pozície v rebríčkoch, a to nielen v nemecky hovoriacich krajinách, ale tiež v ostatných európskych krajinách.

Ako producent dance hudby, bol jeho prvým veľkým úspechom singel „Somebody Dance With Me“, ktorý má melódiu skladby „Somebody’s Watching Me“ od Rockwella. Po ňom sa na dobrých pozíciách umiestnili single „Keep on Dancing“, „Take Control“, „Everybody“, „Let the Dream Come True“, „Love is All Around“, „Freedom“, „Pray“ a „What a Feeling“, rovnako ako „Chihuahua“, z ktorých takmer všetky sú rýchleho eurodance charakteru so ženskými chytľavými refrénmi a rapovaním, ktorý vykonáva DJ BoBo. Medzi rokmi 1992 až 2007 mal DJ BoBo 27 hitových singlov vo Švajčiarsku a Nemecku a získal 10 cien World Music Award za najpredávanejšieho interpreta vo Švajčiarsku. DJ BoBo získal množstvo zlatých a platinových platní  za jeho single a albumy a mal úspech v Európe (predovšetkým vo Švajčiarsku a Nemecku), Ázii a Južnej Amerike.

## Diskografia
### Štúdiové albumy

### Kompilačné albumy

### Single

## Referencie

## Iné projekty

## Externé odkazy
*Oficiálna webstránka 
*Kompletná diskografia a prehľad Swiss Chart  DJa BoBo
*DJ Bobo  na World Food Programme

Kategória:Osobnosti z kantónu Aargau
Kategória:Eurodance hudobníci
Kategória:Švajčiarski hudobníci
Kategória:Držitelia ceny World Music Award
Quai d’Austerlitz

thumb|Quai d´Austerlitz
**Quai d'Austerlitz** (*Slavkovské nábrežie*) je nábrežie v Paríži. Nachádza sa v 13. obvode.

## Poloha
Nábrežie vedie po ľavom brehu rieky Seiny medzi mostami Bercy a Austerlitz. Začína na križovatke s Boulevard Vincent-Auriol, kde oproti prúdu nadväzuje Quai de la Gare, a končí na námestí *Place Valhubert*, odkiaľ pokračuje Quai Saint-Bernard. Súčasť nábrežia je prístav Port d'Austerlitz. Na nábrežie vedie aj most Charlesa de Gaulla a Viaduc d'Austerlitz, ktorý slúži linkee 5 parížskeho metra.

## Dejiny
Od svojho vzniku na začiatku 18. storočia sa nazývalo *Quai de l'Hôpital* (Nemocničné nábrežie) podľa neďalekej nemocnie  Hôpital de la Salpêtrière. V roku 1832 získalo svoj súčasný názov podľa mostu pont d’Austerlitz.

## Nová výstavba
Nábreží je súčasťou komplexnej prestavby miestnej štvrte s názvom Paris Rive Gauche. V jej rámci vznikajú na mieste bývalých tovární a skladov moderné stavby ako je napr. Cité de la mode et du design.

## Iné projekty

## Externé odkazy
* Nábrežie na stránkach Paríža
* Prezentácia projektu Paris Rive Gauche 

## Zdroj

Austerlitz
Kategória:13. obvod (Paríž)
Quai de Béthune

náhľad|Quai de Béthune
**Quai de Béthune** (*Béthunove nábrežie*) je nábrežie v Paríži. Nachádza sa v 4. obvode na ostrove svätého Ľudovíta.

## Poloha
Nábrežie vedie po južnom okraji ostrova pozdĺž Seiny medzi mostami Sully a Tournelle. Začína na juhovýchodnom okraji ostrova pri križovatke s *[[boulevard Henri-IV]]* a končí na križovatke s *Rue des Deux-Ponts*, odkiaľ pokračuje Quai d’Orléans.

## Dejiny
Nábrežie bolo postavené v rokoch 1614 – 1646 pod názvom *Quai du Dauphin* (Dauphinovo nábrežie), neskôr *Quai des Balcons* (podlľa balkónov, ktoré architekt Louis Le Vau zriadil na všetkých domoch na nábreží), za Francúzskej revolúcie sa nazývalo *Quai de la Liberté* (nábrežie Slobody) a nakoniec získalo meno po ministrovi kráľa Henricha IV. Maximilieovi de Béthune, barónovi de Rosny, vojvodovi de Sully (1559 – 1641).

## Iné projekty

## Externé odkazy
* Nábrežie na stránkach Paríža 

## Zdroj

Béthune
Kategória:4. obvod (Paríž)
Kategória:Île Saint-Louis
Quai François-Mauriac

thumb|Quai François-Mauriac s Bibliothèque nationale de France
**Quai François-Mauriac** (*nábrežie Françoisa Mauriaca*) je nábrežie v Paríži. Nachádza sa v 13. obvode.

## Poloha
Nábrežie vedie po ľavom brehu rieky Seiny. Začína pri moste Tolbiac, kde oproti prúdu nadväzuje Quai Panhard-et-Levassor a končí na križovatke s ulicou *Rue Raymond-Aron*, odkiaľ Quai de la Gare. Súčasťou nábrežia je prístav Port de la Gare.

## Dejiny
Samostatné nábrežie vzniklo až 18. augusta 1994, kedy bol tento úsek oddelený od *Quai de la Gare* a premenovaný na počesť francúzskeho spisovateľa a novinára Françoisa Mauriaca (1885 – 1970), držiteľa Nobelovej ceny za rok 1952.

## Nová výstavba
Nábrežie je súčasťou komplexnej prestavby miestnej štvrte s názvom Paris Rive Gauche. V jej rámci vznikajú na mieste bývalých tovární a skladov moderné stavby ako je nové sídlo Bibliothèque nationale de France, alebo most pre chodcov Passerelle Simone-de-Beauvoir.

## Iné projekty

## Externé odkazy
* Nábrežie na stránkach Paríža
* Prezentácia projektu Paris Rive Gauche 

## Zdroj

François-Mauriac
Kategória:13. obvod (Paríž)
Quai de la Gare

thumb|Quai de la Gare za tmy
**Quai de la Gare** (*Nádražné nábrežie*) je nábrežie v Paríži. Nachádza sa v 13. obvode.

## Poloha
Nábrežie vedie po ľavom brehu rieky Seiny. Začína na križovatke s ulicou *Rue Raymond-Aron*, kde oproti prúdu nadväzuje Quai François-Mauriac, a končí pri moste Bercy na križovatke s Boulevard Vincent-Auriol, odkiaľ pokračuje Quai d’Austerlitz. Súčasťou nábrežia je prístav Port de la Gare.

## Dejiny
Cesta pozdĺž Seiny je zmieňovaná už v roku 1670. Svoj názov nezískalo nábrežie podľa neďalekého gare d'Austerlitz, ale podľa prístaviska (*gare*) pri nemocnici Salpêtrière, zriadeného okolo roku 1770, teda 70 rokov pred vybudovaním nádražia.

V čísle 43 na nábreží bolo v bývalom sklade v novembri 1943 zriadené parížske zberné stredisko koncentračného tábora v Drancy.

Nábrežie bolo pôvodne dlhšie. Časť medzi Boulevard Masséna a *Rue de Tolbiac* bola premenovaná na Quai Panhard-et-Levassor a z úseku medzi mostom Tolbiac a ulicou *Rue Raymond-Aron* vzniklo nábrežie Quai François-Mauriac.

## Nová výstavba
Nábrežie je súčasťou komplexnej prestavby miestnej štvrte s názvom Paris Rive Gauche. V jej rámci vznikajú na mieste bývalých tovární a skladov moderné stavby ako je nové sídlo Bibliothèque nationale de France na *Quai François-Mauriac* alebo Cité de la mode et du design na *Quai d’Austerlitz*.

## Referencie


## Iné projekty

## Externé odkazy
* Nábrežie na stránkach Paríža 
* Prezentácia projektu Paris Rive Gauche 

## Zdroj

Gare
Kategória:13. obvod (Paríž)
Quai Panhard-et-Levassor

thumb|Quai Panhard-et-Levassor s prístavom
**Quai Panhard-et-Levassor** (*nábrežie Panharda a Levassora*) je nábrežie v Paríži. Nachádza sa v 13. obvode.

## Poloha
Nábrežie vedie po ľavom brehu rieky Seiny medzi mostami National a Tolbiac. Začína na križovatke s Boulevard Masséna, kde proti prúdu nadväzuje Quai d’Ivry a končí na križovatke s ulicou *Rue Bruneseau*, odkiaľ pokračuje Quai François-Mauriac. Súčasťou nábrežia je prístav Port de Tolbiac.

## Dejiny
Samostatné nábrežie vzniklo až 12. novembra 1991, kedy bol tento úsek oddelený od Quai de la Gare a premenovaný na počesť francúzskych inžinierov a priemyselníkov René Panharda (1841 – 1908) a Émila Levassora (1842 – 1897), ktorí tu mali svoje dielne na výrobu prvých automobilov.

## Nová výstavba
Nábreží je súčasťou komplexnej prestavby miestnej štvrte s názvom Paris Rive Gauche. V jej rámci vznikajú na mieste bývalých tovární a skladov moderné stavby ako je napr. kampus Paris Rive Gauche, ktorý slúži Univerzite Paríž VII, alebo nové sídlo Bibliothèque nationale de France na susednom nábreží.

## Iné projekty

## Externé odkazy
* Nábrežie na stránkach Paríža
* Prezentácia projektu Paris Rive Gauche 

## Zdroj

Panhard-et-Levassor
Kategória:13. obvod (Paríž)
Quai de la Rapée

náhľad|Quai de la Rapée, v pozadí budova ministerstva financií, na brehu oproti ''Bibliothèque nationale de France'', úplne vpravo ''Cité de la mode et du design''
**Quai de la Rapée** je nábrežie v Paríži. Nachádza sa v 12. obvode na pravom brehu Seiny.

## Poloha
Nábrežie vedie na pravom brehu Seiny od Quai de Bercy a pokračuje pozdĺž prúdu až k prieplavu Bassin de l'Arsenal, kde končí pri *Boulevard de la Bastille*. Nachádza sa tu prístav Port de la Rapée.

## Dejiny
Názov nábrežia vznikol z mena majiteľa vtedajšieho léna. De la Rapée bol vojnový komisár kráľa Ľudovíta XV., ktorý vlastnil miestne pozemky a preto nábrežie nesie jeho meno.

Od roku 1978 nábrežie tvorí súčasť rýchlostnej cesty voie Georges-Pompidou.

V roku 1994 toto nábrežie inšpirovalo spisovateľa Michela Gastina k napísaniu románu *Quai de la Rapée*, za ktorý o rok neskôr dostal Prix du Quai des Orfèvres.

## Významné stavby
Od roku 1914 neďaleko pont d’Austerlitz sídli Institut médico-légal de Paris (Ústav súdneho lekárstva). Na nábreží má tiež sídlo dopravný podnik RATP.

## Iné projekty

## Externé odkazy
* Nábrežie na stránkach Paríža
* Prezentácia projektu Paris Rive Gauche 

## Zdroj

Rapée
Kategória:12. obvod (Paríž)
Tri kopy

**Tri kopy** () sú vrch v hlavnom hrebeni Západných Tatier. Leží v závere Žiarskej doliny nad obcou Žiar, približne  severovýchodne od Liptovského Mikuláša.

## Poloha
Nachádza sa v západnej časti Tatier, v geomorfologickom podcelku Západné Tatry a v ich časti Roháče, okrajovo južnou časťou i Liptovské Tatry. Leží v Žilinskom kraji, na hranici okresov Liptovský Mikuláš a Tvrdošín a zasahuje na katastrálne územie obcí Žiar a Zuberec. Najbližšími sídlami sú severne situované Oravice, severozápadne leží Zuberec, južným smerom Žiar, Konská, Jakubovany a Pribylina. Vrch sa nachádza v Tatranskom národnom parku a severná časť zasahuje do národnej prírodnej rezervácie Roháčske plesá. Hrebeň oddeľuje regióny Orava a Liptov.

## Opis
Tri kopy sú výrazný a ľahko identifikovateľný skalný útvar v hlavnom hrebeni Západných Tatier, medzi Smutným sedlom a Hrubou kopou (). Jeho masív je pomerne exponovaný a prechod ním je technicky aj fyzicky náročný. Skalný útvar sa skladá z troch samostatných vrcholov, vzdialených asi 5 minút od seba. Najvyšší má výšku , prostredný  a ten najnižší  Južné svahy klesajú do Žiarskej doliny v Liptove, ktorou vodu do Váhu odvádza Smrečianka. Severne leží Spálená dolina a východne Smutná dolina, z ktorých voda odteká prítokmi Studeného potoka do rieky Orava. Severovýchodne sa v Roháčskej doline nachádzajú Roháčske plesá a pri Ťatliakovom jazere stojí Ťatliakova chata. Vrcholom prechádza značený turistický chodník.

Východným smerom leží Rákoň (), Volovec (), Ostrý Roháč (), Plačlivé () a Smutným sedlom oddelená Nohavica (), južným sa nachádza Smrek (), Malý Baranec (), Baranec (), Holý vrch (), Solisko () a Široká (), západným Ráztoka (), Jalovecká kopa (), Príslop (), Baníkov (), Pachoľa (), sedlom oddelená Hrubá kopa (), Spálená () a Salatín () a severným Predná Spálená (), Predný Salatín (), Osobitá (), Predná Zábrať (), Roh () a Lúčna (). 

### Výhľady
Skalnatý vrchol umožňuje kruhový rozhľad. Viditeľné sú okolité vrcholy Západných Tatier, blízke doliny a časť Vysokých Tatier, pri vhodných podmienkach možno pozorovať aj Oravské Beskydy, Veľkú Fatru, Nízke Tatry a pohoria v priľahlej časti južného Poľska.

## Prístup
* po  červeno značenej turistickej hrebeňovke:
** od západu zo Sivého vrchu cez Baníkov () 
** od východu z Volovca cez Plačlivé a Smutné sedlo 
* po  modrej značke cez Smutné sedlo:
** od severu od Ťatliakovej chaty
** od juhozápadu z rázc. Žiarska dolina, ústie cez Žiarsku dolinu 

## Referencie

## Pozri aj
* Západné Tatry
* Roháče
* Tatranský národný park
* Zoznam vrcholov v Západných Tatrách

## Iné projekty

## Externé odkazy
* Poloha na turistickej mape
* Letná turistická mapa VKÚ Harmanec 1:25 000, Západné Tatry, Podbanské, Zverovka

Kategória:Vrchy Západných Tatier
Kategória:Dvojtisícovky na Slovensku
Kategória:Vrchy v okrese Tvrdošín
Kategória:Vrchy v okrese Liptovský Mikuláš
Kategória:Žiar (okres Liptovský Mikuláš)
Kategória:Zuberec
Škrečok Roborovského

**Škrečok Roborovského** (iné názvy: **chrček Roborovského** alebo **škrečok/chrček trpasličí**; , Satunin, 1903) je malý hlodavec z podčeľade škrečkorodé.

Škrečok Roborovského je (bez chvosta) najmenší žijúci škrečok. Na chrbte je svetlohnedý, spodok tela má biely. Jeho dĺžka je len 5 až ,váži 30 až 40 g. Vo voľnej prírode žije vo Východnej Ázii, Mongolsku, priľahlom Rusku a priľahlej Číne. Vyhrabáva si diery do pevného piesku, 1 až  hlboké. Dožíva sa priemerne 2 až 3 roky. Je veľmi rýchly a obratný. Samička po približne 21 až 25 dňoch gravidity rodí 2 až 8 mláďat. Mláďatá sa rodia slepé, hluché a holé, ale asi po 3 týždňoch začínajú žiť samostatne.

## Referencie

## Iné projekty

## Externé odkazy
* podrobný opis 

Kategória:Chrčkovité
Kategória:Domáce zvieratá
Arašidové chrumky

thumb|Arašidové kukuričné chrumky

**Arašidové chrumky** sú chrumkavá, väčšinou slaná pochutina, obalená v pražených arašidoch. Sú vyrobené z kukuričnej krupice alebo inej obilniny, vytvarované do požadovanej podoby a ďalej spracované. S obľubou sa konzumujú na posedeniach, stretnutiach, oslavách, no i príležitostne ako pochutina. Zvlášť veľkú obľubu si získali u detí.

Existujú i druhy neochutené arašidmi, prípadne vyrobené z bezlepkovej múky.

Na Slovensku sa vyrábajú v spoločnosti MIVA v Nitre, v Česku sa *křupky* vyrábajú v spoločnosti SECALO v Ostrave-Svinove alebo v spoločnosti Bohemia Chips v Hradci Králové. Je to často vyhľadávaná slanosť na oslavy, návštevy alebo iba tak pre chuť. 

## Základné zloženie
*kukuričná krupica
*arašidy
*rastlinný stužený tuk
*soľ


Kategória:Jedlá
Kresanica

**Kresanica** (; ) je hôľnatý vrch v hlavnom hrebeni Západných Tatier na slovensko-poľskej hranici. Leží nad ohybom Tichej doliny nad Podbanským, približne  severovýchodne od Liptovského Hrádku. 

## Poloha
Nachádza sa v strednej časti Tatier, vo východnej polovici podcelku Západné Tatry a v ich časti Červené vrchy. Leží na slovensko-poľskej hranici, na rozhraní Prešovského kraja a Malopoľského vojvodstva. Južné svahy zasahujú do katastra mesta Vysoké Tatry v okrese Poprad, severné patria obci Kościelisko v Powiate tatrzańskom. Najbližšími sídlami sú severne situované Kościelisko a Zakopané v Poľsku a južne ležiace Podbanské, juhozápadne Pribylina a juhovýchodne Štrbské Pleso na Slovensku. Vrch sa nachádza v Tatranskom národnom parku v slovenskej i poľskej časti pohoria a južná časť hrebeňa je súčasťou národnej prírodnej rezervácie Tichá dolina.

## Opis
Kresanica leží v hlavnom hrebeni Západných Tatier, medzi Temniakom () a Litvorovým sedlom () oddeleným Malolučniakom (). Juhovýchodné svahy klesajú do Javorového žľabu, južné do Zadného úplazu, oba ústiace do Tomanovskej doliny, ktorá je odnožou Tichej doliny. Voda z tejto lokality tak odteká Tomanovským potokom do Tichého potoka v povodí Váhu. Severným smerom sa nachádza Dolina Miętusia, ktorou vodu z tejto časti odvádza Kirowa Woda do Dunajca. Blízko vrcholu sa nachádza niekoľko turistom neprístupných jaskýň. Je záverom a dominantou malého hrebeňa Kozí chrbát (Kozi Grzbiet), ktorý sa tiahne smerom z hlavného hrebeňa na sever. Tento vrchol sa vypína nad viacerými dolinami, napr. nad Rozpadlou dolinkou, Litworovou dolinou (PL) a Mulowou dolinou (PL).

Východne sa nachádza Giewont (), Malolučniak (), Kondratova kopa (), Suchá kopa (), Goričková (), Kasprov vrch (), Magura () a Veľká kopa (), južne Predný Holý vrch (), Krížna (), Veľká Brdárova grapa (), Brdárová zvonica (), Liptovská Tomanová (), Poľská Tomanová (), Stoly () a Smrečiny (), západne Ornak (), Temniak () a Wysoka Turnia () a severne Chuda Turnia (), Uplaziańska Kopka (), Lysanki () a Wielka Turnia (). Vrcholom prechádza turisticky značená hrebeňovka. 

### Výhľady
Turisticky prístupný hôľnato-skalnatý vrchol umožňuje kruhový rozhľad. Viditeľné sú mnohé vrcholy Západných a Vysokých Tatier, okolité doliny a pri vhodných podmienkach aj východná časť Nízkych Tatier, časť Krivánskej Fatry, Oravských Beskýd a pohoria v priľahlej časti Poľska.

## Prístup
* po  červeno značenej hrebeňovke:
** od severozápadu z lokality Cudakowa Polana v Doline Kościeliska cez Temniak ()
** od východu z Kasprovho vrchu () cez Kondratovu kopu ()
* po  modrej značke z Kościeliska, Gronik cez Przysłop Miętusi a Malolučniak ()

## Referencie

## Pozri aj
* Západné Tatry
* Červené vrchy
* Tichá dolina (národná prírodná rezervácia)
* Tatranský národný park
* Zoznam vrcholov v Západných Tatrách

## Iné projekty

## Externé odkazy
* Poloha na turistickej mape

Kategória:Vrchy Západných Tatier
Kategória:Dvojtisícovky na Slovensku
Kategória:Vrchy v okrese Poprad
Kategória:Dvojtisícovky v Poľsku
Kategória:Vrchy v Malopoľskom vojvodstve
Kategória:Vysoké Tatry (mesto)
Volejbal na Letných olympijských hrách 2012

**[[Volejbal]]** na **[[Letné olympijské hry 2012|Letných olympijských hrách 2012]]** sa konal od 27. júla do 12. augusta 2012 v londýnskych Earls Court Exhibition Centre a Horse Guards Parade (plážový volejbal).
Štyri najlepšie družstvá z každej skupiny (v ženskej i mužskej kategórii) postúpili do štvrťfinále, ostatné boli klasifikované na 9. – 12. priečke celkového hodnotenia turnaja. Víťazi postúpili do semifinále. V mužskej kategórii zvíťazili Rusi, v ženskej kategórii Brazílčanky.

## Aréna

## Mužský turnaj

### Kvalifikácia
Ázijský kvalifikačný turnaj bol skombinovaný so svetovým kvalifikačným turnajom 1. Popri víťazovi postupil na OH aj najlepšie umiestnený ázijský tím.

### Konečné poradie tímov

## Ženský turnaj

### Kvalifikácia
Ázijský kvalifikačný turnaj bol skombinovaný so svetovým kvalifikačným turnajom 1. Popri víťazovi postupil na OH aj najlepšie umiestnený ázijský tím.

### Konečné poradie tímov

## Iné projekty

## Externé odkazy
* Volejbal na oficiálnej stránke LOH 2012  
* Olympijský turnaj na oficiálnej stránke Medzinárodnej volejbalovej federácie 

Olympijské hry
Kategória:Volejbal na Letných olympijských hrách
Kategória:Letné olympijské hry 2012
Quai d’Ivry

thumb|Quai d'Ivry
**Quai d'Ivry** je nábrežie v Paríži. Nachádza sa v 13. obvode. Je pomenované podľa susedného mesta Ivry-sur-Seine.

## Poloha
Nábrežie vedie po ľavom brehu rieky Seiny. Začína na hranici Paríža s mestom Ivry-sur-Seine pred mostom Amont na križovatke s *Rue Bruneseau*, kde proti prúdu nadväzuje *Quai Marcel-Boyer* a končí pri moste National na križovatke s Boulevard du Général-Jean-Simon, odkiaľ pokračuje Quai Panhard-et-Levassor.

## Iné projekty

## Externé odkazy
* Nábrežie na stránkach Paríža

## Zdroj

Ivry
Kategória:13. obvod (Paríž)
Changed the Way You Kiss Me

„**Changed the Way You Kiss Me**“ je skladba anglického speváka Example z jeho tretieho štúdiového albumu *[[Playing in the Shadows]]*. Bola vydaná dňa 5. júna 2011 ako hlavný singel albumu po jeho premiére na BBC Radio 1 ako "Zane Lowe's 'Hottest Record In The World" dňa 24. marca 2011. Žánrom trance ovplyvnenú skladbu napísal Example s Michaelom Woodsom, ktorý ju tiež produkoval. Skladba je prvým singlom speváka Example, ktorý v Spojenom kráľovstve dosiahol 1. miesto v rebríčku UK Singles Chart. V prvom týždni sa predalo viac ako 115,000 kópií singlu a po dobu dvoch týždňov sa udržal na 1. mieste v UK Singles Chart.

## Zoznam skladieb

## Pozície v rebríčkoch

## História vydaní

## Referencie

Kategória:Single z 2011
Kategória:Single Example
Kategória:Piesne Example
Kategória:Piesne z 2011
Pálenica (sedlo v Západných Tatrách)

**Sedlo Pálenica** ( ) je hlboko poklesnuté sedlo v hlavnom hrebeni Západných Tatier. Nachádza sa v poraste kosodreviny. Je záverom Bobroveckej doliny v blízkosti Bobroveckých plies.

## Turistické možnosti
Dá sa z neho ľahko dostať napr. na Sivý vrch (0:55 hodiny), Brestovú (1:10 hodiny), do Zuberca (2:30 hodiny) alebo do Jalovca (3:25 hodiny). Týmto sedlom sa končí kosodrevinový hrebeň Holáňa. Asi 15 minút cesty smerom na Zuberec sa nachádza prameň vody neďaleko poľany Zadné Košariská.

## Výhľad
Výhľad zo sedla je veľmi obmedzený alebo žiadny.

## Prístup
* po  značke zo Sivého vrchu, trvanie 0:40 hodiny
* po  značke z Brestovej, trvanie 0:50 hodiny
* po  značke z Jalovca, trvanie 4 hodiny
* po  značke zo Zuberca, trvanie 2:50 hodiny

## Referencie

## Iné projekty

## Externé odkazy
* Poloha na turistickej mape

Kategória:Sedlá Západných Tatier
Kategória:Roháče
Parichvost (sedlo)

**Sedlo Parichvost** tiež nazývané aj **Salatínske sedlo** ( ) je malé sedlo v hlavnom hrebeni Západných Tatier medzi Brestovou a Salatínom. Tvorí záver časti Bobroveckej doliny zvanej Zadné kotliny a tiež väčšej Salatínskej doliny, v ktorej sa nachádza známe lyžiarske stredisko Spálená.

## Lavínové žľaby
Sedlo ohraničujú strmé zrázy na obidve strany. Na stranu Salatínskej doliny tiež spadá väčší lavínový žľab.

## Prístup
* po  značke z Brestovej, trvanie 0:10 hodiny
* po  značke z Salatína, trvanie 0:20 hodiny

## Referencie

## Iné projekty

## Externé odkazy
* Poloha na turistickej mape

Kategória:Sedlá Západných Tatier
Kategória:Roháče
Vyletelovci

**Vyletelovci** je osada na Budinských lazoch. Do histórie vošla  24. januára 1945, keď v jej blízkosti obesili trinásť partizánov a šesť obyvateľov Budinských lazov. Na pamiatku popravených bolo toto miesto vyhlásené za Pamätný les pri Budinej. V roku 2007 bol ku kaplnke doplnený pamätník podľa návrhu Jána Stehlíka.

## Galéria

Image:Vyletelovci.jpg|Drevený kríž - Vyletelovci
Image:Vyletelovci_kriz.jpg|Drevený kríž - detail
Image:Vyletelovci_kaplnka.jpg|Kaplnka pri Pamätnom lese
Image:Vyletelovci_pomnik.jpg|Pomník obeseným


## Iné projekty

Kategória:Osady na Slovensku
Kategória:Budiná
Periéres

**Periéres** alebo **Periérés** môže byť:
* v gréckej mytológii syn Aiola a Enareté, pozri Periéres (syn Aiola)
* v gréckej mytológii kráľ Sparty (Lakónie), pozri Periéres (kráľ Sparty)
* vodca pirátov v piatom storočí pred Kr. pochádzajúci z Chalkidy, pozri Periéres (Chalkida)
* vozataj Menoikea v Tébach, pozri Periéres (vozataj)
Javor (vrch v Ostrôžkach)

**Javor** () je druhý najvyšší vrch v pohorí Ostrôžky. Leží nad obcou Podkriváň, približne  juhovýchodne od Detvy.

## Poloha
Masív sa nachádza v severnej časti pohoria. Leží v Banskobystrickom kraji, v okrese Lučenec a v katastrálnom území obce Divín. Severným smerom sa nachádza Podkriváň, východným Píla a južným obec Budiná. 

## Opis
Javor dominuje celej severovýchodnej časti pohoria. Východným smerom sa nachádza Holý hrb () a Prievratok (), severným Rusnáky (), západným Ostrôžka (), Pľutov vrch () a Budinská skala () a južným Jasenie (), Stanová () a Bralce (). Masív patrí do povodia rieky Ipeľ, kde vodu odvádza zo západnej, severnej aj východnej časti Krivánsky potok a z južných svahov jeho prítok Budinský potok. Na vrchol vedie značený chodník z Podkriváňa a na južnom úbočí stojí turistická chata. Vrch je cieľom tzv. Novoročných výstupov a zároveň dal názov Regiónu Javor.

### Výhľady
Nesúvislý lesný porast vrcholu Javora umožňuje obmedzený rozhľad. Z vhodných miest je možno vidieť okolité vrchy Ostrôžok, no tiež Javorie, Kremnické vrchy, Veľkú Fatru, Nízke Tatry, Poľanu a Veporské vrchy. Juhovýchodným a južným smerom vidieť viaceré pohoria v Maďarsku, vrátane najvyššieho vrchu krajiny, Kékes ().

## Prístup
* po  modrej značke:
** od severu z Podkriváňa 
** od juhovýchodu z Divína okolo Chaty pod Javorom
* po  žlto značenej trase:
** od juhu z Divína cez Budinú a Budinské lazy
** od východu z obce Píla
* po  zelenej značke od juhu z Tuhára cez rázc. Budinské lazy

## Galéria

Image:Javor_budina2.jpg|Pohľad na Javor z Kamenných vrát
Image:Javor_z_Jasenia2.jpg|Pohľad na Javor z Jasenia
Image:Javor_z_Jasenia.jpg|Pohľad na Javor z Jasenia


## Referencie

## Pozri aj
* Ostrôžky
* Zoznam vrcholov v Ostrôžkach

## Iné projekty

## Externé odkazy
* Poloha na turistickej mape
* Región Javor

Kategória:Vrchy v Ostrôžkach
Kategória:Vrchy pod 1000 metrov na Slovensku
Kategória:Vrchy v okrese Lučenec
Kategória:Divín (okres Lučenec)
Spálená (vrch v Západných Tatrách)

**Spálená** () je vrch v hlavnom hrebeni Západných Tatier. Leží v závere Hlbokej doliny nad obcou Jalovec, približne  severovýchodne od Liptovského Mikuláša.

## Poloha
Nachádza sa v západnej časti Tatier, v geomorfologickom podcelku Západné Tatry a v ich časti Roháče. Leží v Žilinskom kraji, v hrebeni na pomedzí Oravy a Liptova a zároveň na hranici okresov Liptovský Mikuláš a Tvrdošín. Zasahuje na katastrálne územie obcí Jalovec a Zuberec. Najbližšími sídlami sú južne situovaná Konská a Žiar, juhozápadne leží Jalovec, severozápadne Zuberec a severovýchodne Oravice. Masív leží v Tatranskom národnom parku.

## Opis
Spálená sa nachádza v hlavnom hrebeni Západných Tatier, medzi Spáleným sedlom oddelenou Pachoľou () a Salatínom (). Na severozápade leží dolina Zadná Spálená, severovýchodne Tmavá Spálená a východne Spálená dolina, z ktorých voda odteká do Studeného potoka v povodí rieky Orava. Juhozápadné svahy padajú do kotla Vrece v hornej časti Hlbokej doliny, ktorou vodu odvádza do Jalovčanky v povodí Váhu Hlboký potok. Severovýchodne z vrcholu vybieha krátka rázsocha na Prednú Spálenú. Hrebeňom vedie značený turistický chodník. V oblasti Skriniarok sa nachádza niekoľko úsekov zaistených reťazami.

Západným smerom sa nachádza Salatín (), Zuberec (), Pálenica (), Sivý vrch (), Lysec (), Ostrá (), Jalovecká hora () a Babky (), južným Trnác (), Široká (), Ráztoka (), Jalovecká kopa (), Spáleným sedlom oddelená Pachoľa (), Príslop (), Baníkov () a Baranec (), východným Smrek (), Hrubá kopa (), Plačlivé (), Ostrý Roháč (), Volovec () a Rákoň () a severným Lúčna (), Predná Zábrať (), Osobitá (), Predná Spálená (), Zadný Salatín () a Brestová (). 

### Lavínové žľaby
Priamo z masívu spadá smerom na severovýchod strmý lavínový žľab do Spálenej doliny a tiež smerom na juhozápad spadá do časti Hlbokej doliny nazývanej Vrece o niečo miernejší skalnatý žľab.

### Výhľady
Skalnatý vrchol umožňuje kruhový rozhľad. Viditeľné sú okolité vrcholy Západných Tatier, blízke doliny a časť Vysokých Tatier, pri vhodných podmienkach aj Skorušinské vrchy, Oravské Beskydy, Oravská Magura, Malá Fatra, Chočské vrchy, Veľká Fatra a pohoria v priľahlej časti južného Poľska.

## Prístup
* po  červeno značenej turistickej hrebeňovke:
** od západu zo Sivého vrchu cez Brestovú () a Salatín ()
** od východu z Volovca cez Smutné a Baníkovské sedlo
* po  žltej značke z obce Jalovec cez rázc. Pod Lyscom, odtiaľ po  modrej cez dolinu Parichvost a Baníkovské sedlo
* po  zelenej značke:
** od juhovýchodu z rázc. pri Žiarskej chate cez Baníkov () a Baníkovské sedlo
** od severovýchodu zo Spálenej doliny cez Baníkovské sedlo 

## Referencie

## Pozri aj
* Západné Tatry
* Roháče
* Tatranský národný park
* Zoznam vrcholov v Západných Tatrách

## Iné projekty

## Externé odkazy
* Poloha na turistickej mape
* Letná turistická mapa VKÚ Harmanec 1:25 000, Západné Tatry, Podbanské, Zverovka

Kategória:Vrchy Západných Tatier
Kategória:Dvojtisícovky na Slovensku
Kategória:Vrchy v okrese Liptovský Mikuláš
Kategória:Vrchy v okrese Tvrdošín
Kategória:Jalovec (okres Liptovský Mikuláš)
Kategória:Zuberec
Poľská Tomanová

**Poľská Tomanová** (; ) je hôľnatý vrch v hlavnom hrebeni Západných Tatier na slovensko-poľskej hranici. Leží v závere Tomanovskej doliny nad Podbanským, približne  severovýchodne od Liptovského Hrádku. Je turisticky neprístupný.

## Poloha
Nachádza sa v strednej časti Tatier, vo východnej polovici podcelku Západné Tatry, v ich časti Liptovské Tatry. Leží na slovensko-poľskej hranici, na pomedzí Prešovského kraja a Malopoľského vojvodstva. Východná a južná časť hrebeňa patrí do katastra mesta Vysoké Tatry v okrese Poprad, severozápadná zasahuje na územie obce Kościelisko v Powiate tatrzańskom. Najbližšími sídlami sú severne ležiace Kościelisko, severovýchodne mesto Zakopané a na slovenskom území je južným smerom situované Podbanské a juhozápadne Pribylina. Vrch sa nachádza v Tatranskom národnom parku v slovenskej i poľskej časti, východná a južná časť hrebeňa je súčasťou národnej prírodnej rezervácie Tichá dolina.

## Opis
Poľská Tomanová leží v hlavnom hrebeni Západných Tatier, medzi Temniakom () a Smrečinami (). Je uzlovým vrchom a vybieha z neho na východ rázsocha Liptovskej Tomanovej () a na juh Hlinský hrebeň. Severným smerom pokračuje hlavný hrebeň, kde v severne situovanom Tomanovskom sedle končia Červené vrchy a začínajú Liptovské Tatry, juhozápadne pokračuje hrebeň Smrečinským sedlom. Severovýchodné svahy padajú do Tomanovskej doliny, východné do Javorovej doliny a juhozápadné do Širokého žľabu, ktoré ústia do mohutnej Tichej doliny. Nimi zároveň odteká voda z tejto oblasti do Tichého potoka v povodí Váhu. Severozápadne leží Dolina Tomanowa, ktorou voda prúdi Tomanowym potokom do Čierneho Dunajca.

Severne sa nachádza Wysoka Turnia (), Chuda Turnia (), Temniak (), Tomanovským sedlom oddelené Stoly (), Kresanica (), Malolučniak () a Kondratova kopa (), východne Suchá kopa (), Goričková (), Kasprov vrch (), Liptovská Tomanová (), Magura (), Veľká kopa (), Predný Holý vrch () a Veľká Brdárova grapa (), južne Krížna (), Brdárová zvonica (), Hlina () a Holý vrch () a západne Kotlová (), Smrečiny (), Veľká Kamenistá (), Blyšť (), Klin (), Končistá (), Ornak () a Kominiarski Wierch (). Na vrchol nevedie značený turistický chodník. 

### Lavínové žľaby
Na viacero strán z neho spadajú viaceré väčšie lavínové žľaby, napr. Široký žľab, Suchý žľab, Javorový žľab alebo Suchi Tomanowski žľab v Poľsku.

### Výhľady
Turisticky neprístupný hôľnato-skalnatý vrchol umožňuje kruhový rozhľad. Viditeľné sú mnohé vrcholy Západných a Vysokých Tatier, okolité doliny a pri vhodných podmienkach aj východná časť Nízkych Tatier s Kráľovou hoľou () a časť Oravských Beskýd.

## Prístup
Táto časť Liptovských Tatier nie je voľne turisticky prístupná. V slovenskej časti vedie najbližšie  žlto značená trasa Tichou dolinou.

## Referencie

## Pozri aj
* Západné Tatry
* Liptovské Tatry
* Tichá dolina (národná prírodná rezervácia)
* Tatranský národný park
* Zoznam vrcholov v Západných Tatrách

## Iné projekty

## Externé odkazy
* Poloha na turistickej mape

Kategória:Tisícovky na Slovensku
Kategória:Tisícovky v Poľsku
Kategória:Vrchy Západných Tatier
Kategória:Vrchy v okrese Poprad
Kategória:Vysoké Tatry (mesto)
Kategória:Vrchy v Malopoľskom vojvodstve
Rachitída

**Rachitída** alebo **krivica** je ochorenie z nedostatku vitamínu D v detstve, keď ešte nebola dokončená osifikácia (prestavba chrupkových kostných modelov na skutočnú kosť). Celý tento pochod viazne, kosti zostávajú mäkké, neunesú hmotnosť tela a krivia sa. Deti majú skrivené dlhé kosti, najmä dolných končatín, kriví sa však aj chrbtica a rebrá, deformuje sa panva a lebka. 

V ostatných rokoch táto choroba v našich krajinách prakticky vymizla. Je to výsledok sústavnej zdravotnej starostlivosti, pravidelných kontrol detí od narodenia, prevencie i spôsobu života. Vysoká životná úroveň má zásluhu na tom, že deti netrpia nedostatkom potravín, že nebývajú v zdravotne nevyhovujúcich bytoch. Deti majú možnosť často byť na slnku. Slnečné žiarenie podporuje vznik vitamínu D v tele, a zabraňuje tak vzniku rachitídy. Inak je rachitída v málo vyvinutých oblastiach na svete ešte značne rozšírená.

## Iné projekty

Kategória:Choroby kostí a kĺbov
Kategória:Hypovitaminózy
Brestová (osada)

**Brestová** (horáreň aj poľana) sa nachádza na Orave, v katastrálnom území obce Zuberec. 

Osada sa nachádza v nadmorskej výške približne  a tvorí ju Múzeum oravskej dediny, amfiteáter, zastávka SAD, prameň vody a predajňa suvenírov. V minulosti tu končila lesná železnica Podbiel – Habovka – Brestová.

## Prírodné zaujímavosti
Niekoľko metrov od poľany sa nachádza jama Madejka, inak zvaná aj Brestovská jaskyňa. Neďaleko sa nachádza PR Mačie diery, so zaujímavými skalnými masívmi, ktoré sú začiatkom hrebeňa Osobitej ().

Cez Brestovú preteká Studený potok, ktorý sa pri Podbieli vlieva do rieky Orava. 

## Prístup
* autobusom zo Zuberca, alebo pešo z obce, čo trvá asi 40 minút
* po  značke zo Zuberca na chatu Zverovka a ďalej do Roháčskej doliny
* po  značke z Habovky (0:55 hodiny) 
* po  značke cez sedlo Bôrik do Oravíc (asi 2:25 hodiny) 

## Externé odkazy
* Turistická mapa

## Zdroj
* Letná turistická mapa VKÚ Harmanec 1:25 000, Západné Tatry, Podbanské, Zverovka

Kategória:Zuberec
I Will Love You Monday (365)

„**I Will Love You Monday (365)**“ je skladba dánskej speváčky-skadateľky Aury Dione z jej debutového albumu *[[Columbine]]*. Bola vydaná ako debutový singel v Európe dňa 10. novembra 2009 cez Island Records, okrem Dánska, kde originálna verzia „I Will Love You Monday“ bola vydaná ako tretí singel  v auguste 2008. Medzinárodná verzia obsahuje ďalší refrén a viac hudobných nástrojov v porovnaní s originálnou dánskou verziou. Obe verzie sú na nemeckom vydaní.

V Nemecku dosiahla „I Will Love You Monday (365)“ 1. miesto počas štvrtého týždňa v rebríčku. Vo Švajčiarsku a Rakúsku dosiahla 2. miesto. Dánska verzia dosiahla v Dánsku 20. miesto.

## Zoznam skladieb

## Pozície v rebríčkoch

### Certifikácie

## Referencie

Kategória:Single z 2009
Kategória:Piesne Aury Dione
Žiarska chata

**Žiarska chata** () je vysokohorská chata v strednej časti Žiarskej doliny vzdialená asi  od jej ústia. Je veľmi často navštevovaná turistami, pretože je vynikajúcim východiskom na rôzne túry do oblasti Baníkova a Baranca.

## Turistické možnosti
Okolo nej prechádza modrá turistická značka vedúca od ústia Žiarskej doliny, cez Smutné sedlo na Ťatliakovu chatu a zelená turistická značka vedúca z Otrhancov, Hrubého vrchu a Jamníckej doliny na Baníkov a do Roháčskej doliny.
Od chaty sa dá ísť ďalej do Smutného sedla (1,50 hodiny), Žiarskeho sedla (1,45 hodiny) na Baranec (3,30 hodiny), Plačlivé (2,20 hodiny), Ostrý Roháč (3,25 hodiny), Baníkov (2,45 hodiny) a Volovec (4,20 hodiny).

## Iné možnosti
V chate je možnosť občerstvenia, ubytovania, predaja suvenírov a vypožičania si kolobežky, s ktorou sa dá pohodlne zviesť po asfaltovej ceste do ústia doliny. Pri chate je aj parkovisko, ale nie je použiteľné pre bežných turistov. Do Žiarskej doliny sa totiž autom nesmie (výnimku tvorí zásobovanie a horská služba).

## Okolie chaty
Blízko chaty je detské ihrisko, zimný sklad, pietne miesto obetiam Západných Tatier a stanovisko Horskej služby. 15 minút cesty od chaty po zelenej turistickej značke je vidieť Šarafiový vodopád.

## Prístup
* po  značke z Žiarskej doliny, trvanie 1:30 hodiny.

## Iné projekty

## Zdroj
* Letná turistická mapa VKÚ Harmanec 1:25 000, Západné Tatry, Podbanské, Zverovka

Kategória:Horské chaty v Západných Tatrách
Kategória:Žiarska dolina
Kategória:Architektúra z 1939
Bobrovecká vápenica

**Bobrovecká Vápenica** () je rekreačné stredisko a chatová oblasť neďaleko obce Jalovec, je však súčasťou katastrálneho územia obce Bobrovec. V jeho tesnej blízkosti sa nachádza chata Mier a horský hotel Mních, ktorý bol zrejme pomenovaný podľa rovnomenného skalnatého kopca (), ktorý sa týči nad okolím. Stredisko tvorí niekoľko rekreačných zariadení a súkromných chatiek.

## Prístup
Dá sa sem dostať asfaltovou cestou odbočujúcou z hlavnej cesty z autobusom z Bobrovca do Jalovca, pešo zo zastávky autobusu Jalovec, most (cca 30 minút), po ceste vedie tiež žlto-značená turistická trasa. Verejná doprava sem už nepremáva.

## Turistické možnosti
Zo strediska vedie žlto-značený chodník cez Rázcestie na Tokarinách (790 m n. m.) na križovatku Ústie Jaloveckej doliny 9805 m n. m.) a ďalej cez Jaloveckú a Bobroveckú dolinu do Sedla Pálenica (1 573 m n. m.). Pri turistickom prístrešku začína aj modro-značená trasa k Rázcestiu pod Babkami (1 220 m n. m.), popri Chate pod Náružím do sedla Predúvratie (1 585 m n. m.). Okrem toho na blízkom Rázcestí na Tokarinách odbočujú od žltej značky zeleno-značená trasa na Babky (1 566 m n. m.) a Sivý vrch (1 805 m n. m.) a začína tu tiež Tatranská magistrála smerujúca na východ do ústia Žiarskej doliny.

## Vybavenosť
V stredisku sú vybavené dve parkoviská, jedno na križovatke žltého a modrého turistického chodníka, druhé pri hoteli Mních. Ubytovanie je možné v spomenutom hoteli Mních, v privátoch patriacich obci Bobrovec, v letnej sezóne aj v jednom z troch táborov (Dakota, Jevíčko a Táborisko pri Studničke). Turistom slúži niekoľko prístreškov (pri parkovisku, na rázcestí na Tokarinách, v ústí Jaloveckej doliny, dva na Tatranskej magistrále v blízkosti potoka Rakytie).

## Okolie
Juhozápadne od Bobroveckej vápenice stojí Salaš Pastierska, dostupný odbočením z asfaltovej cesty medzi Vápenicou a Jalovcom. Severozápadne od strediska leží Poľovnícky vodopád na potoku Stará voda, prístupný asfaltkou (cca 20 minút pešo), cestou k nemu stojí malá kaplnka (Sionská hora Matky Božej). Pri hoteli Mních bol vybudovaný malý Symbolický cintorín.

## Iné
Východným okrajom rekreačnej osady tečie potok Jalovčanka, ktorý južne od osady priberá potok Rakytie. 

## Externé odkazy
* Poloha na turistickej mape

## Referencie


## Zdroj
* Letná turistická mapa VKÚ Harmanec 1:25 000, Západné Tatry, Podbanské, Zverovka

Kategória:Rekreačné strediská na Slovensku
Kategória:Bobrovec (obec)
Račkovo sedlo

**Račkovo sedlo** () je široké hôľnaté sedlo v hlavnom hrebeni Západných Tatier uzatvárajúce Račkovu dolinu. Nachádza sa na slovensko-poľskej štátnej hranici neďaleko širokého masívu Hrubého vrchu. Je vtesnané medzi Končistú a mohutný Klin (). Pod strmým zrázom pod sedlom sú v ľadovcovom kotli Račkove plesá (), ktoré sa pri dostatku vody zlejú do jedného.

## Rozhľad
Zo sedla je pekný rozhľad na Račkovu dolinu, masív Kečky a na poľskú stranu Tatier.

## Turistika
Cez sedlo vedie červená turistická značka od Sivého vrchu do Pyšného sedla a žltá turistická značka od ústia Račkovej doliny, ktorá v ňom končí.

## Prístup
* po  značke z Hrubého vrchu, trvanie 0:45 hodiny
* po  značke z Klinu, trvanie 0:35 hodiny
* po  značke z Račkovej doliny, trvanie 4:05 hodiny

## Referencie

## Iné projekty

## Externé odkazy
* Poloha na turistickej mape

Kategória:Sedlá Západných Tatier
Žiarske sedlo

**Žiarske sedlo** () je výrazné sedlo v južnej rázsoche Plačlivého () v Západných Tatrách. Je významné, často navštevované turistami kvôli svojej turisticky výhodnej polohe a vďaka blízkosti viacerých vrcholov. Tvorí záver Žiarskej doliny, v ktorom sa nachádza pliesko pod Žiarskym sedlom (). Z druhej strany uzatvára dolinu Záhradky, v ktorej sa nachádza Žiarske pleso. 

## Turistika
Cez sedlo prechádza zelená turistická značka od Žiarskej chaty pokračujúca do Jamníckej doliny a na Hrubý vrch a žltá turistická značka idúca z Plačlivého () na Baranec a do ústia Žiarskej doliny.

## Fauna
V oblasti sedla zo strany Žiarskej doliny je tiež lokalita výskytu endemita Svišťa tatranského vrchovského. Naopak, v oblasti sedla zo strany Záhradiek sa vyskytuje ďalší endemit Kamzík vrchovský tatranský.

## Výhľady
Zo sedla je pekný výhľad na obidve doliny aj na Baranec.

## Prístup
* po  značke z Žiarskej chaty, trvanie 1:50 hodiny
* po  značke z Jamníckej doliny, trvanie 1:50 hodiny
* po  značke z Plačlivého, trvanie 0:20 hodiny
* po  značke z Baranca, trvanie 1:25 hodiny

## Referencie

## Iné projekty

## Externé odkazy
* Poloha na turistickej mape

Kategória:Sedlá Západných Tatier
Kategória:Žiarska dolina
Kategória:Jamnícka dolina
Smutné sedlo

**Smutné sedlo** () je pomerne výrazné sedlo v hlavnom hrebeni Západných Tatier.

## Turistika
Prechádza cez neho červená turistická značka od Pyšného sedla po horáreň Biela Skala a modrá turistická značka vedúca od ústia Žiarskej doliny po Ťatliakovu chatu v Roháčskej doline. Sedlo je významným turistickým bodom. Cez neho turisti uskutočňujú mnohé výlety do oblasti Roháčov, najmä na Ostrý Roháč, Plačlivé, Volovec, Tri kopy, Hrubú Kopu a Baníkov. Hneď blízko sedla sa nachádza exponovaný skalný útvar Smutný zvorník.

## Výhľady
Zo sedla sú pekné výhľady do Smutnej a Žiarskej doliny. Tiež z neho spadajú lavínové žľaby do Smutnej doliny a do kotliny Veľké Závraty.

## Prístup
*po  značke z Troch kôp, trvanie 0:25 hodiny
*po  značke z Ťatliakovej chaty, trvanie 2:10 hodiny
*po  značke z Plačlivého, trvanie 0:45 hodiny
*po  značke z Žiarskej chaty, trvanie 2:00 hodiny

## Iné projekty

## Externé odkazy
* Poloha na turistickej mape

Kategória:Sedlá Západných Tatier
Kategória:Žiarska dolina
Kategória:Roháče
Gáborovo sedlo

**Gáborovo sedlo** () je široké sedlo v hlavnom hrebeni Západných Tatier medzi masívmi Klina a Blyšťa. Nachádza sa na slovensko-poľskej štátnej hranici. 

## Charakteristika
Je ľahko dostupné tak ako zo Slovenska, tak z Poľska, výstup do neho trvá len necelé 4 hodiny. Je záverom len  dlhej Gáborovej doliny, ktorá začína pod Račkovými vodopádmi ako bočná odnož Račkovej doliny. V jej závere sa pri dostatku vody vytvoria Gáborove plesá. 

## Lavínové žľaby
Zo sedla spadá do Gáborovej doliny mierny lavínový žľab a na poľskú stranu do časti nazývanej Wielkie Jamy dokonca niekoľko.

## Turistika
Od Gáborovho sedla sa dá za 1:15 hodiny vystúpiť na najvyšší vrch Západných Tatier, Bystrú (). 

## Výhľad
Na tomto mieste sú pekné výhľady na poľskú stranu, aj na masív Bystrej a Kečky.

## Prístup
* po  značke z Klinu, trvanie 0:25 hodiny
* po  značke z Bystrého sedla,trvanie 0:15 hodiny
* po  značke z Gáborovej doliny, 1:35 hodiny
* po  značke z Siwa przelecz, trvanie 0:25 hodiny

## Referencie

## Iné projekty

## Externé odkazy
* Poloha na turistickej mape

## Zdroje
* Letná turistická mapa VKÚ Harmanec 1:25 000, Západné Tatry, Podbanské, Zverovka

Kategória:Sedlá Západných Tatier
Kategória:Račkova dolina
Kay Hooper

**Kay Hooper** (* 1958, Kalifornia, USA) je americká spisovateľka.

## Životopis
Študovala Isothermal Community College, kde zo štúdia obchodu prešla na dejiny a literatúru. KV roku 1980 jej vyšla prvá kniha, v tej dobe ešte čistá harlekýnka. Od tej doby napísala viac než 60 románov. Tie sa často spájajú s ucelenejšími trilógiami, kde sa čitatelia väčšinou stretávajú s krutými vraždami a hrdinami, disponujúcimi paranormálnymi schopnosťami, ktoré im pomáhajú v ceste za spravodlivosťou.

Je najstaršia z troch súrodencov. Brat s otcom vedú stavebnú firmu, sestra je jej manažérka, koordinátorka a má hlavný podiel na vzniku Kay Hooper Foundation – nadácie, usilujúcej o vznik útulkov pre opustené zvieratá.

Kay Hooper žije v Severnej Karolíne, je slobodná, s jedenástimi mačkami a dvomi psami.

## Dielo (výber)
* *The Quinn/Thief Series*
* *The Men of Mysteries Past Series*
* *The Once Upon a Time Series*
*  *Shadows trilogy*
* *Evil trilogy*
* *Fear trilogy*
* *Blood trilogy*
* *The Hagen Series*

## Externé odkazy
* Oficiálna stránka

Kategória:Spisovatelia USA
Kategória:Narodenia v 1958
Kategória:Žijúci ľudia
Suave (Kiss Me)

„**Suave (Kiss Me)**“ je skladba americkej speváčky-skladateľky Nayer v spolupráci s švédsko-konžským spevákom-skladateľom Mohombim a americkým rapperom Pitbullom. Bola vydaná dňa 2. augusta 2011 vydavateľstvami Mr. 305 a 2101 Records. Skladbu produkoval RedOne a obsahuje prvky piesne „Suavemente“ od Elvisa Crespa z roku 1998. Skladba dosiahla 34. miesto v rebríčku Canadian Hot 100.

## Zoznam skladieb
*;Digital download
#"Suave (Kiss Me)" – 3:42

## Pozície v rebríčkoch

## História vydaní

## Referencie

Kategória:Single z 2011
Kategória:Piesne Pitbulla
Kategória:Piesne Mohombiho
Kategória:Piesne Nayer